polyglot-tagger/wikipedia-language-snippets-filtered huggingface dataset:
பொட்டாசியம் பென்சோயேட்டு என்பது 752 என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். பென்சாயிக் அமிலத்தினுடைய பொட்டாசியம் உப்பு பொட்டாசியம் பென்சோயேட்டு எனப்படுகிறது. சில வகை பூஞ்சை, ஈசுட்டு மற்றும் சில பாக்டீரியாக்களின் வளர்ச்சியை தடுக்கும் உணவு பாதுகாப்புப் பொருளாக இது பயன்படுத்தப்படுகிறது. பொட்டாசியம் பென்சோயேட்டுக்கு உணவு பாதுகாப்புப் பொருள்களுக்கு வழங்கப்படும் ஐரோப்பிய ஒன்றிய குறியீடாக இ212 என்ற அடையாளம் வழங்கப்பட்டுள்ளது. காரகாடித்தன்மைச் சுட்டெண் 4.5 என்ற அளவுக்கு குறைவாக உள்ள பொருள்களில் இச்சேர்மம் சிறப்பாகச் செயல்படுகிறது. இத்தகைய பொருள்களில் பென்சாயிக் அமிலமாக இது காணப்படுகிறது.
பொட்டாசியம் பென்சோயேட்டை வாய்வழியாக உட்கொள்வதாலும், தோல் மீது வெளிப்படுவதாலும் குறைவன நச்சுத்தன்மையைக் கொண்டுள்ளது. இங்கிலாந்தில் பாதுகாப்பான, ஆரோக்கியமான உணவுக்காக பிரச்சாரம் செய்யும் உணவு ஆணையம், பொட்டாசியம் பென்சோயேட்டால் தோல், கண்கள் மற்றும் சளி சவ்வுகளுக்கு லேசான எரிச்சல் ஏற்படும் என்று விவரிக்கிறது .
பொட்டாசியம் பென்சோயேட்டு தயாரிப்பதற்கான ஒரு பொதுவான வழி தொலுயீனை பென்சாயிக் அமிலமாக ஆக்சிசனேற்றி அதை தொடர்ந்து பொட்டாசியம் ஐதராக்சைடுடன் சேர்த்து நடுநிலைப்படுத்தப்படுவதாகும் . பொட்டாசியம் பென்சோயேட்டை ஆய்வக அமைப்பில் உற்பத்தி செய்வதற்கான மற்றொரு வழி மெத்தில் பென்சோயேட்டுடன் பொட்டாசியம் ஐதராக்சைடு சேர்த்து நீராற்பகுப்பு வினைக்கு உட்படுத்துவதாகும்.
பென்சோயிக் அமிலத்தை கலத்திற்குள் உறிஞ்சுவதன் மூலம் உணவுப் பாதுகாப்பின் வழிமுறை தொடங்குகிறது. கலத்திற்குள் ஒருவேளை காரக் காடித்தன்மை சுட்டெண் அளவு 5 அல்லது அதற்கு குறைவாக இருந்தால் பாசுப்போபிரக்டோகினேசு வழியாக நிகழும் குளுக்கோசின் காற்றில்லா சுவாசம் 95% என்ற அளவிற்கு குறைந்துபோகிறது.
அசுகார்பிக் அமிலம் முன்னிலையில் சில சூழ்நிலைகளில் பென்சோயேட் உப்புகள் குளிர்பானங்களில் பென்சீனை உற்பத்தி செய்யலாம். அளவிடப்பட்ட பென்சீனின் அளவு நுகர்வோருக்கு பாதுகாப்பு கவலையை ஏற்படுத்தாது என்று அமெரிக்க உணவு மற்றும் மருந்து நிர்வாகம் கூறுகிறது .
பந்தான்கு என்பது ஓர் ஊரின் பெயர் ஆகும் இந்த ஊரானது, ஈரான் நாட்டின் தெற்கு கொராசான் மாகாண மண்டலங்களில் ஒன்றான, நஃபந்தான் மண்டலத்தின் ஆளுகையின் கீழ் இருக்கிறது. இந்த மண்டலத்தின் பாக்ச்சுகளில் ஒன்றான, சூசெஃப்பு மாவட்டத்தின் ஆளுகையில், இரு தெகெசுதன்கள் உள்ளன. இவற்றைத் தமிழில் ஊரக வட்டங்கள் எனலாம். அந்த இரு ஊரக வட்டங்கள் யாதெனில், அரபுகானே ஊரக வட்டம், சூசெஃப்பு ஊரக வட்டம் என்பனவாகும். இதில் சூசெஃப்பு ஊரக வட்டத்தில், சில ஆண்டுகளுக்கு முன் எடுக்கப்பட்ட கணக்கெடுப்பின் படி, மொத்தம் 85 ஊர்கள் உள்ளன. அந்த ஊர்களில் ஒன்றே, இந்த ஊராகும். ஈரானிய நாட்டு புள்ளியியல் நடுவத்தின், 2006 ஆம் ஆண்டு எடுத்தப் புள்ளியியல் கணக்கெடுப்பின் படி, இங்கு வாழ்ந்த மக்கள் தொகை 92 நபர்கள் ஆகும். இந்த நபர்கள் மொத்தம் 20 குடும்பங்களில் வாழ்ந்து இருந்தனர்.
1980களில் சட்டத்திற்குப் புறம்பான வெளிநாட்டுக் குடிமக்களை அஸ்ஸாமிலிருந்து வெளியேற்றச் சொல்லிப் போராட்டங்கள் நடந்தன. அதன் தொடர்ச்சியாக 1985 இல் அஸ்ஸாம் உடன்பாடு போடப்பட்டு, அமைதி திரும்பின. படிப்படியாக, ஆவணங்களின்றி சட்டத்திற்குப்புறம்பாகக் குடியேறியுள்ள வெளிநாட்டினர் பற்றிய கணக்கெடுக்கும் பணி தொடங்கியது. அவ்வாறு சட்டத்திற்குப் புறம்பாகக் குடியேறியவர்கள் என அடையாளம் காணப்பட்டவர்களைத் தங்கவைக்க 2008 இல் முதல் தடுப்புக் காவல் நிலையம் அமைக்கப்பட்டது. குவஹாத்தி உயர் நீதிமன்ற வழிகாட்டுதலில் தருண் கோகய் ஆட்சியில் மாவட்டச் சிறை வளாகத்தில் தடுப்புக்காவல் முகாம் அமைக்கப்பட்டது. முறையற்ற வழியில் இந்திய குடியுரிமை ஆவணங்கள் பெற்றுள்ளதாக அறிவிக்கப்பட்ட ஐம்பது வங்கதேசத்தவர்கள் முகாமிற்கு அனுப்பப்பட்டனர். பின்னர் 2011 இல் கோல்பாரா, கோகராஜார் மற்றும் சில்சர் மாவட்டங்களில் மேலும் தடுப்புக்காவல் முகாம்கள் சிறை வளாகத்திற்குள் அமைக்கப்பட்டன. 2018 இல் இந்திய அரசு 46 கோடி செலவில் தடுப்புக் காவல் முகாமைத் தனி வளாகமாகக் கட்டிவருகிறது.
சட்டத்திற்குப்புறம்பாகக் குடியேறியவர்களுக்காக அஸ்ஸாம் மாநிலத்தில் உள்ள தடுப்புக் காவல் நிலையங்களாகும். முதல் தடுப்புக் காவல் முகாம் 2008 ஆம் ஆண்டு குவஹாத்தி உயர் நீதிமன்ற வழிகாட்டுதலில் அஸ்ஸாம் மாநிலத்தில் அமைக்கப்பட்டது. தற்போதைக்குக் குடியேறியவர்களுக்கான தடுப்புக்காவல் முகாம்கள் ஆறு செயல்பாட்டில் உள்ளன. மொத்தம் பத்து முகாம்கள் அஸ்ஸாமில் கட்டத் திட்டமிடப்பட்டுள்ளன. அஸ்ஸாமில் செயல்படுத்தப்பட்டுள்ள தேசிய குடிமக்கள் பதிவேட்டின்படி விடுபட்டு, அஸ்ஸாம் வெளிநாட்டினர் தீர்ப்பாயத்திலும் இறுதி செய்யப்பட்டவர்களைச் சட்டத்திற்குப் புறம்பான குடியேறிகள் என அறிவிக்கப்பட்டு இம்முகாம்களில் தங்கவைக்கின்றனர். 19 லட்சம் மக்கள் தேசிய குடியுரிமைப் பதிவேட்டில் விடுபட்டுள்ளனர் என்றும் தீர்ப்பாயத்திடம் தங்கள் குடியுரிமை ஆதாரத்தை நிரூபிக்கவேண்டிய நிலையில் உள்ளனர்.
2019 நவம்பர் 27 ஆம் நாள்வரை 1043 நபர்கள் ஆறு தடுப்புக் காவல் முகாம்களில் உள்ளதாக அரசுத்தரப்பு கூறுகிறது. திப்ருகார், சில்சார், தேஜ்பூர், ஜோர்ஹாட் மாவட்டம், கோகராஜார் மற்றும் கோல்பாரா ஆகிய மாவட்டங்களில் மாவட்ட சிறை வளாகத்திற்குள் இந்தத் தடுப்புக் காவல் முகாம்கள் உள்ளன. வெளிநாட்டினர் என்று சந்தேகம் ஏற்படும் பல நூறு நபர்களை அரசு கைது செய்ததாக நவம்பர் 17 இல், த நியூயார்க் டைம்ஸ் கூறியது. மேலும் இந்தியத் தரைப்படை முன்னாள் அதிகாரி ஒருவரும் சந்தேகத்தின் பேரில் கைதானார் என்கிறது.
1980 இல் ஹாட்லீ பிரித்தானியப் பேரரசின் கௌரவ உரறுப்பினராகவும் 1990 ஆம் ஆண்டில் இவர் துடுப்பாட்டத்தில் இவரது சேவையினைப் பாராட்டி வீரத்திருத்தகை பட்டம் பெற்றார். அவர் நியூசிலாந்து துடுப்பாட்டத் தேர்வு வாரியத்தின் முன்னாள் தலைவர் ஆவார். டிசம்பர் 2002 இல், விஸ்டனால் அனைத்துக் காலத்திற்குமான இரண்டாவது சிறந்த தேர்வுத் துடுப்பாட்டப் பந்து வீச்சாளராக தேர்வு செய்யப்பட்டார். மார்ச் 2009 இல், ஹாட்லீ பன்னிரண்டு உள்ளூரில் அதிகம் பிரபலமான வீரர்களில் ஒருவராக நினைவுகூரப்பட்டார், மேலும் அவரின் மார்பளவு வெண்கலச் சிலை கிறிஸ்ட்சர்ச் கலை மையத்திற்கு வெளியே நிறுவப்பட்டது.
புதிய பந்தில் சிறப்பாக பந்துவீசுபவர் எனப் பரவலாக அறியப்படுகிறார். டென்னிஸ் லில்லி, இம்ரான் கான், ஆண்டி ராபர்ட்ஸ், மைக்கேல் ஹோல்டிங், ஜோயல் கார்னர், கபில் தேவ், வாசிம் அக்ரம், வகார் யூனிஸ் மற்றும் மால்கம் மார்ஷல் ஆகியோர் சமகாலத்தில் இருந்தபோதிலும், ஹாட்லி அவரது காலத்தின் மிகச்சிறந்த வேகப்பந்து வீச்சாளர்களில் ஒருவராகக் காணப்பட்டார்.
ரிச்சர்ட், வால்டர் ஹாட்லியின் மகன் மற்றும் டேல் மற்றும் பாரி ஹாட்லியின் சகோதரர் ஆவார். அவரது முன்னாள் மனைவி கரேன் நியூசிலாந்துக்காக சர்வதேச துடுப்பாட்டப் போட்டியிலும் விளையாடினார். அவர் ஜூலை 3, 1951 அன்று கிறிஸ்ட்சர்ச்சின் செயின்ட் ஆல்பன்ஸில் பிறந்தார்.
சர் ரிச்சர்ட் ஜான் ஹட்லி நியூசிலாந்துத் துடுப்பாட்ட அணியின் முன்னாள் துடுப்பாட்ட வீரர் ஆவார். துடுப்பாட்ட வரலாற்றின் மிகச் சிறந்த பன்முக வீரர்களில் ஒருவராக இவர் அரியப்படுகிறார்.
ஜூன் 2018 இல், ஹாட்லிக்கு பெருங்குடல் மலகுடலுக்குரிய புற்று நோய் இருப்பது கண்டறியப்பட்டது மற்றும் கட்டி அகற்றும் அறுவை சிகிச்சை செய்யப்பட்டது.
அரக்கல் அருங்காட்சியகம் என்பது இந்தியாவின் கேரள மாநிலத்தில் இருந்த ஒரே முஸ்லிம் அரச குடும்பமான அரக்கல் அலி மன்னர் குடும்பத்தின் அரண்மனையில் அமைந்துள்ள ஒரு அருங்காட்சியகமாகும் . இந்த அருங்காட்சியகமானது அரக்கல்கெட்டு என்று அழைக்கப்படும் அரண்மனையில் செயல்பட்டு வருகிறது. அரண்மனையின் தர்பார் ஹால் பகுதி கேரள அரசால் அருங்காட்சியகமாக மாற்றப்பட்டுள்ளது. இந்த அருங்காட்சியகம் ரூ.9,000,000 செலவில் புதுப்பித்தல் மேற்கொள்ளப்பட்ட பின்னர், 2005 சூலையில் நாளன்று பொதுமக்களின் பார்வைக்காகத் திறந்து வைக்கப்பட்டது.
அரசாங்கத்தால் புதுப்பிக்கப்பட்டாலும், அரக்கல்கெட்டு இன்னும் அரக்கல் ராயல் டிரஸ்டுக்கு சொந்தமாக அமைந்துள்ளது. மேலும் இது இன்னும் நாட்டின் தொல்பொருள் துறையான இந்திய தொல்பொருள் ஆய்வகத்தின் நிர்வாகக் கட்டுப்பாட்டின் கீழ் வரவில்லை. மலபார் வரலாற்றில் முக்கிய பங்கு வகித்த அரக்கால் குடும்பத்தின் பாரம்பரியத்தை பாதுகாப்பதில் அரசாங்கம் மிகுந்த அக்கறை காட்டியது. அருங்காட்சியகத்திற்கு பார்வையிட வருகின்ற பார்வையாளர்களிடமிருந்து அரக்கல் ராயல் அறக்கட்டளையால் பெயரளவு நுழைவு கட்டணம் வசூலிக்கப்படுகிறது.
அரக்கல் அருங்காட்சியகத்திற்கு திங்கட்கிழமை விடுமுறை நாளாகும். பிற நாள்களில் பார்வையாளர்கள் அருங்காட்சியகத்தை காலை 10.00 மணி முதல் மாலை 5.30 மணி வரை பார்வையிடலாம். அருங்காட்சியத்தைப் பார்வையிட பார்வையாளர் கட்டணமாக குறைந்த அளவிலான தொகை வசூலிக்கப்படுகிறது. அருங்காட்சியக முகவரி அயிக்கரா, தவக்கரா, கண்ணூர், கேரளம் 670013 என்பதாகும்.
அரக்கல் அருங்காட்சியகம் கேரளத்தில் கண்ணூர் நகரத்திற்கு அடுத்ததாக உள்ள அயிக்கரா என்னும் இடத்தில் அமைந்துள்ளது. இது கண்ணூர் நகரிலிருந்து 2 முதல் 3 கிலோமீட்டர் தொலைவில் அமைந்துள்ளது.
1974 ஆம் ஆண்டில் வெளிந்த காட்பாதர் பாகம், சிறந்த படத்திற்கான அகாதமி விருதை வென்றது. இதன்மூலம் ஒரு திரைப்படத்தின் தொடர்ச்சியான பாகம் விருது பெற்றது அதுவே முதல் முறையாகும்.இந்தத் திரைபப்டமும் மூன்று அகாதமி விருதுகளை வென்றது. சிறந்த தழுவல் திரைக்கதை, சிறந்த இயக்குனர் மற்றும் சிறந்த படம் ஆகிய பிரிவுகளில் வென்றது. கொப்போலா இயக்கம் செய்து , தயாரித்து மற்றும் வசனம் எழுதிய தி கான்வர்சேசன் திரைப்படம் அதே ஆண்டு வெளியிடப்பட்டது. இந்தத் திரைப்படம் கேன்ஸ் திரைப்பட விழாவில் பாம் டி'ஓர் விருதினை வென்றது. இவரது அடுத்த திரைப்படம் 1977 ஆம் ஆண்டு வெளியான அபோகாலிப்ஸ் நவ் அதிகமான நாட்கள் தயாரிப்புப் பணியில் இருந்தது .இந்த திரைப்படம் வியட்நாம் போரின் சித்தரிப்புக்காக பரவலாக பாராட்டைப் பெற்றது . மேலும் பாம் டி'ஓர் விருதினை வென்றது அந்த விருதை இரண்டு முறை வென்ற எட்டு திரைப்பட தயாரிப்பாளர்களில் கொப்போலா ஒருவராக ஆனார்.
1969 ஆம் ஆண்டில் தி ரெய்ன் பீப்பிள் திரைப்படத்தினை இயக்கிய பிறகு, கபேலா பேட்டன் திரைப்படத்தினை இணைந்து எட்மண்ட் எச். நார்த் உடன் இணைந்து திரைக்கதை எழுதினார். இந்தத் திரைப்படத்திற்காக சிறந்த அசல் திரைக்கதைக்கான அகாதமி விருதைப் பெற்றார் . 1972 ஆம் ஆண்டில் வெளியான தி காட்பாதர் திரைப்படத்தினைத் தயாரித்தன் மூலமாக சிறந்த தயாரிப்பாளராக அறியப்பட்டார்.இந்தத் திரைப்படம் குண்டர்கள் தொடர்பான திரைப்பட வரிசைகளின் மைல்கல்லாக உள்ளது. இந்தத் திரைப்படம் விமர்சகர்களாலும் ரசிகர்களாலும் பார்ரடினைப் பெற்றது. இந்தத் திரைப்படம் மூன்று அகாதமி விருதுகளை வென்றது . சிறந்த படம், சிறந்த நடிகர் மற்றும் சிறந்த திரைக்கதைக்கான விருதுகளைப் பெற்றது.
கொப்போலா மிச்சிகனில் உள்ள டெட்ராய்டில் பிறந்தார். இவரின் தந்தை தந்தை கார்மைன் கொப்போலா , டெட்ராய்ட் சிம்பொனி இசைக்குழுவுடன் ஒரு புல்லாங்குழல் வாசிப்பாளராக இருந்தார். தாய் இத்தாலியா கொப்போலா ஆவார். அவரது மூத்த சகோதரர் ஆகஸ்ட் கொப்போலா, அவரது தங்கை நடிகை தாலியா ஷைர் . புலம்பெயர்ந்த இத்தாலிய வம்சாவளியைச் சேர்ந்த ஒரு குடும்பத்தில் பிறந்த இவரது தந்தைவழி தாத்தாக்கள் பசிலிக்காடாவின் பெர்னால்டாவிலிருந்து அமெரிக்காவிற்கு புலம் பெயர்ந்து வந்தனர். இவரது தாய்வழி தாத்தா, பிரபல இத்தாலிய இசையமைப்பாளர் பிரான்செஸ்கோ பென்னினோ ஆவார். இவர் இத்தாலியின் நாபொலியில் இருந்து குடிபெயர்ந்தார்.
பிரான்சிஸ் ஃபோர்ட் கபேலெ ( ஓர் அமெரிக்கத் திரைப்பட இயக்குனர், தயாரிப்பாளர், திரைக்கதை எழுத்தாளர், திரைப்பட இசையமைப்பாளர் ஆவார் . 1960 கள் மற்றும் 1970 களின் புதிய ஹாலிவுட் திரைப்படத் தயாரிப்பு இயக்க காலத்தில் இவர் ஒரு முக்கிய நபராக இருந்தார். அவர் அனைத்துக் காலத்திற்குமான சிறந்த திரைப்பட தயாரிப்பாளர்களில் ஒருவராகக் கருதப்படுகிறார்.
13-வது தெற்காசியா விளையாட்டுப் போட்டிகள் நேபாள நாட்டின் தேசியத் தலைநகரம் காட்மாண்டு மற்றும் பொக்காரா, ஜனக்பூர் ஆகிய மூன்று நகரங்களில் டிசம்பர் 1 முதல் 10 வரை நடைபெற்றது. இப்போட்டியில் இந்தியா, நேபாளம், வங்காளதேசம், பூட்டான், மாலைதீவுகள், பாகிஸ்தான், இலங்கை உள்ளிட்ட ஏழு தெற்காசிய நாடுகளின் 2,175 விளையாட்டு வீரர்கள் கலந்து கொண்டனர்.
13-வது தெற்காசிய விளையாட்டுப் போட்டிகளை நேபாளக் குடியரசுத் தலைவர் வித்யா தேவி பண்டாரி 1 டிசம்பர் 2019 அன்று காட்மாண்டு நகரத்தில் உள்ள தசரத ரங்கசாலை விளையாட்டரங்கத்தில் துவக்கி வைத்தார். இதில் 308 போட்டிகள் கொண்ட 28 விளையாட்டுக்களில், ஏழு தெற்காசியா நாடுகளின் 2715 விளையாட்டு வீரர்களும், வீரங்கனைகளும் பங்கு பெறுகிறார்கள்.
நேபாள அரசின் இளைஞர் நலம் மற்றும் விளையாட்டுத் துறை அமைச்சகம் 13 மே 2019 அன்று, தெற்காசிய விளையாட்டுப் போட்டியின் முதல் நாளான்று ஒலிம்பிக் தீப்பந்தத்தை ஏந்திக் கொண்டு ஓடும் வீரர்களின் பனியனில் தெற்காசியாவில் மட்டும் காணப்படும் புல்வாய் எனும் ஒரு வகை மானை உருவம் பனியனில் இருக்கும்.
2019 தெற்காசியா விளையாட்டுப் போட்டிகள் , இது நேபாள நாட்டில் நடைபெறும் 13-வது தெற்காசியா விளையாட்டுப் போட்டிகள் ஆகும். இப்போட்டிகள் நான்கு ஆண்டுகளுக்கு ஒரு முறை ஏதேனும் ஒரு தெற்காசியா நாட்டில் நடைபெறும்.
நேபாளத்தின் தேசியத் தலைநகரம் காட்மாண்டு மற்றும் பொக்காரா, ஜனக்பூர் ஆகிய மூன்று முக்கிய நகரங்களில் 13-வது தெற்காசிய விளையாட்டுப் போட்டிகள் நடைபெற்றது.
தெற்காசிய ஒலிம்பிக் குழு, நேபாளத்தின் உலகப்பாரம்பரியக் களங்களின் பின்னணியில் பறக்கும் புறாவை 2019 தெற்காசியா விளையாட்டுப் போட்டிகளின் சின்னமாக அறிவித்துள்ளது.
"வியத்தகு இந்தியா" என்ற சொற்றொடர் அமைச்சகத்தால் ஒரு முழக்கமாக ஏற்றுக்கொள்ளப்பட்டது. 2002 க்கு முன்னர், இந்திய அரசாங்கம் தொடர்ந்து கொள்கைகளை வகுத்து, சுற்றுலாவை மேம்படுத்துவதற்காக துண்டு பிரசுரங்கள் மற்றும் பிரசுரங்களைத் தயாரித்தது. இருப்பினும், இது ஒரு ஒருங்கிணைந்த முறையில் சுற்றுலாவை ஆதரிக்கவில்லை. 2002 ஆம் ஆண்டில், சுற்றுலா அமைச்சகம் சுற்றுலாவை மேம்படுத்துவதற்கான அதன் முயற்சிகளில் அதிக நிபுணத்துவத்தை கொண்டுவருவதற்கான ஒரு நனவான முயற்சியை மேற்கொண்டது. விவேகமான பயணிகளுக்கு இந்தியாவை பார்வையிட ஊக்குவிக்கும் நோக்கத்துடன் இது ஒரு ஒருங்கிணைந்த தகவல் தொடர்பு முக்கியத்தை உருவாக்கியது. சுற்றுலா அமைச்சகம் விளம்பர மற்றும் சந்தைப்படுத்தல் நிறுவனமான ஓகில்வி & மாதர் இந்தியாவில் இதன் பணிகளை மேற்கொண்டது. நாட்டிற்கு சுற்றுலா வருகையை அதிகரிக்க ஒரு புதிய பிரச்சாரத்தை உருவாக்கியது.
2008 ஆம் ஆண்டில், சுற்றுலா அமைச்சகம் உள்ளூர் மக்களை இலக்காகக் கொண்டு ஒரு பிரச்சாரத்தைத் தொடங்கியது. வெளிநாட்டு சுற்றுலாப் பயணிகளுடன் பழகும்போது நல்ல நடத்தை மற்றும் பழக்கங்கள் குறித்து அவர்களுக்குக் கற்பித்தல் போன்றவை. "விருந்தினர்கள் கடவுள் போன்றவர்கள்" என்பதற்கான சமசுகிருத வார்த்தையான " அதிதிதேவோ பவா " என்ற தலைப்பில் பிரச்சாரம் செய்ய இந்திய நடிகர் அமீர்கான் நியமிக்கப்பட்டார். "அதிதிதேவோ பவா" சுற்றுலாவின் விளைவுகள் குறித்த விழிப்புணர்வை ஏற்படுத்துவதோடு, இந்தியாவின் பாரம்பரியம், கலாச்சாரம், தூய்மை மற்றும் விருந்தோம்பல் ஆகியவற்றைப் பாதுகாப்பது குறித்து உள்ளூர் மக்களை உணர்த்துவதையும் நோக்கமாகக் கொண்டிருந்தது. சுற்றுலாப் பயணிகள் மீது பொறுப்புணர்வு ஏற்படுத்தவும், வெளிநாட்டு சுற்றுலாப் பயணிகளின் விருப்பமான விடுமுறை இடமாக இந்தியாவை நோக்கிய நம்பிக்கையை வலுப்படுத்தவும் இது முயன்றது.
மார்ச் 2006 இல் விசா ஆசியா பசிபிக் வெளியிட்ட செலவு தரவுகளின்படி, சர்வதேச சுற்றுலா செலவினங்களின் அடிப்படையில் ஆசியா-பசிபிக் பிராந்தியத்தில் இந்தியா வேகமாக வளர்ந்து வரும் சந்தையாக உருவெடுத்துள்ளது. 2005 ஆம் ஆண்டின் நான்காம் காலாண்டில் சர்வதேச சுற்றுலாப் பயணிகள் இந்தியாவில் 372 மில்லியன் அமெரிக்க டாலர்களை செலவிட்டதாக தரவு வெளிப்படுத்தியுள்ளது. இது 2004 ஆம் ஆண்டின் நான்காம் காலாண்டில் இருந்ததை விட 25% அதிகம். பிராந்தியத்தில் இரண்டாவது இடத்தைப் பிடித்த சீனா, 2005 ஆம் ஆண்டின் 4 ஆம் ஆண்டில் சர்வதேச சுற்றுலாவிலிருந்து 784 மில்லியன் அமெரிக்க டாலர்களை திரட்ட முடிந்தது. இது 2004 ஆம் ஆண்டின் 4 ஆம் ஆண்டின் புள்ளிவிவரங்களை விட 23% வளர்ச்சியாகும். இந்தியாவுக்கான சுற்றுலா செலவு புள்ளிவிவரங்கள் இந்திய சுற்றுலா அமைச்சகத்தை திருப்திப்படுத்தியிருக்கும்.
இந்திய பயணத் துறை ஆய்வாளர்கள் மற்றும் பயண ஏற்பாட்டாளர்கள் "வியத்தகு இந்தியா" பிரச்சாரத்தின் உயர் தரங்களைப் பாராட்டினர். "விளம்பர பிரச்சாரம் ஒரு சக்திவாய்ந்த காட்சி தாக்கத்தை ஏற்படுத்தியது. மேலும் இந்தியா வருகை புரிய வேண்டிய ஒரு மாயாஜால இடமாக இருக்கிறது என்ற கருத்தை உருவாக்குகிறது" என்று வர்ஜீனியாவின் மெக்கப் ப்ரெமர் பயண ஏற்பாட்டு நிறுவனத்தின் தலைவர் அன்னே மோர்கான் எசுகல்லி கூறினார். , சராசரி பயணிகளும் பயண வலைத்தளங்களில் வலைப்பதிவுகளில் சாதகமான கருத்துக்களைக் கொண்டு பிரச்சாரத்தை சுவாரஸ்யமானதாகவும் தகவலறிந்ததாகவும் கண்டறிந்தனர்.
இந்த பிரச்சாரம் இந்தியப் பண்பாடு மற்றும் வரலாற்றின் பல்வேறு அம்சங்களான யோகக் கலை, ஆன்மிகம் போன்றவற்றைக் காண்பிப்பதன் மூலம் இந்தியாவை ஒரு கவர்ச்சிகரமான சுற்றுலாத் தலமாக சித்தரித்தது. இந்த பிரச்சாரம் உலகளவில் நடத்தப்பட்டது. சுற்றுலாத் துறை பார்வையாளர்கள் மற்றும் பயணிகளிடமிருந்து பாராட்டுக்களைப் பெற்றது. இருப்பினும், இந்த பிரச்சாரம் சில பகுதிகளிலிருந்தும் விமர்சனங்களையும் பெற்றது. சில பார்வையாளர்கள் இந்தியாவின் பல அம்சங்களை மறைக்கத் தவறிவிட்டதாக உணர்ந்தனர். ஆனாலும், இது சராசரி சுற்றுலாப் பயணிகளை ஈர்த்தது.
2009 ஆம் ஆண்டில், சுற்றுலா அமைச்சர் செல்ஜா குமாரி நம்பமுடியாத இந்தியா பிரச்சாரத்தை உள்நாட்டு சுற்றுலாத் துறைக்கும் விரிவுபடுத்தும் திட்டங்களை வெளியிட்டார். உள்நாட்டு சுற்றுலாவை மேம்படுத்துவதற்காக 2009 ஆம் ஆண்டில் மொத்தம் 200 மில்லியன் அமெரிக்க டாலர் திட்டத்தில் முதல் கட்டமாக 12 மில்லியன் அமெரிக்க டாலர் ஒதுக்கீடு செய்யப்பட்டது.
2015 ஆம் ஆண்டில், நாட்டில் சகிப்புத்தன்மை குறித்து அமீர்கான் தெரிவித்த கருத்து ஒரு சர்ச்சையை உருவாக்கியது. அதனால் அவர் ஒப்பந்தத்தை இரத்து செய்துவிட்டு "வியத்தகு இந்தியா" பிரச்சாரத்திலிருந்து வெளியேறினார். பின்னர் "வியத்தகு இந்தியா" வின் புதிய விளம்பரத் தூதராக நரேந்திர மோடியே . தோன்றினார்.
2013 ஆம் ஆண்டில், "வியத்தகு இந்தியா" சுற்றுலா அமைச்சகம் . உடன் இணைந்து வாக்கிங் சுற்றுலாவைத் தொடங்கியது, பயணிகள் ஒரு கருப்பொருள்களின் அடிப்படையில் நகரங்களுக்குச் செல்லவும் ஏற்பாடு செய்யப்பட்டது.
2017 ஆம் ஆண்டில், நீண்ட அனுபவம் பெற்ற நடிகர் அமிதாப் பச்சன் மற்றும் நடிகை பிரியங்கா சோப்ரா ஆகிய இருவரும் "வியத்தகு இந்தியா" பிரச்சாரத்திற்கான புதிய விளம்பரத் தூதர்களாக தேர்வு செய்யப்பட்டனர்.
வியத்தகு இந்தியா என்பது இந்தியாவில் சுற்றுலாவை மேம்படுத்துவதற்காக 2002 முதல் இந்திய அரசு கொண்டுவந்த ஒரு சர்வதேச சுற்றுலா பிரச்சாரத்தின் பெயராகும்.
இந்த அருங்காட்சியகத்தில் வெண்கல காட்சியகம் ஒன்று உள்ளது. இதில் 12 மற்றும் 18 ஆம் நூற்றாண்டுகளுக்கு இடையிலான காலத்தைச் சேர்ந்த வெண்கலச் சிலைகளைக் காணலாம். 9 ஆம் நூற்றாண்டு முதல் 17 ஆம் நூற்றாண்டு வரையிலான கருங்கல் சிலைகளை காட்சிப்படுத்தும் சிற்பக் கண்காட்சி, பழங்கால நாணயங்களை முறையாக காட்சிப்படுத்தும் நாணயவியல் கண்காட்சி ஆகியவற்றைக் கொண்டுள்ளது. இவைகள் முன்னர் மாகாணமாக இருந்த கொச்சி மற்றும் அண்டை இராச்சியங்களில் புழக்கத்தில் இருந்தன. இவை அண்டை இராச்சியங்கள் மற்றும் கொச்சி வம்சத்தின் சில மைல்கற்களை சித்தரிக்கும் வரலாற்று காட்சியகங்கள் மற்றும் கல்வெட்டியல் காட்சியகங்கள் ஆகியவை பண்டைய எழுத்துக்களின் தோற்றம் மற்றும் பரிணாமத்தை வெளிப்படுத்துகின்றன. அரண்மனையில் உள்ள மற்ற ஆர்வமுள்ள காட்சியகங்களாக கொச்சியின் ஆட்சியாளர்களால் பயன்படுத்தப்படும் வெண்கலம் மற்றும் செப்பால் செய்யப்பட்ட வீட்டுப் பாத்திரங்களுக்கான தொகுப்பு; மற்றும் பெருங்கற்காலத்தின் எச்சங்களை காட்சிப்படுத்தும் ஒரு காட்சியகத்தையும் கொண்டுள்ளது.
இங்கு கி.மு 5 ஆம் நூற்றாண்டிலிருந்து கேரளத்தில் பயன்படுத்தப்பட்ட நாணயங்கள் உள்ளன. திருவிதாங்கூர் பூர்வீக நாணயங்கள் , வீரராயன்கள் ஒட்ட புத்தான் மற்றும் கொச்சி மன்னர்களால் வழங்கப்பட்ட இரட்டை புத்தான் ஆகியவை காட்சிக்கு வைக்கப்பட்டுள்ளன. இவை நகர்ப்புற வளர்ச்சி மற்றும் வர்த்தகத்தைக் குறிக்கின்றன. இங்குள்ள நாணயங்களை அளவிடும் நாணய பலகை தனித்துவமானது. கேரளத்தில் திப்பு சுல்தானின் சிறிதுகால ஆட்சியில் வெளியிடப்பட்ட நாணயங்கள், இந்தோ-டச்சு நாணயங்கள், மலபார் நாணயங்கள் மற்றும் பிரித்தானிய இந்தியாவின் நாணயங்கள் ஆகியவை கேரள வரலாற்றின் வெவ்வேறு காலங்களை சுட்டிக்காட்டுகின்றன.
சக்தன் தம்புரான் அரண்மனை என்பது (இந்தியாவின் கேரள மாநிலத்தில் உள்ள திருச்சூர் நகரில் அமைந்துள்ள ஒரு அரண்மனையாகும். இது வடக்கேரா அரண்மனை என்றும் அழைக்கபடுகிறது. இது 1795 ஆம் ஆண்டில் கேரள-டச்சு பாணியில் புனரமைக்கப்பட்டது. இதன் முந்தைய இளவரசர் கொச்சியி மன்னன் ஒன்பதாம் இராமவர்மா தம்புரான் என்பராவார். அதே போல் சக்தன் தம்புரான் அரண்மனை தொல்லியல் துறையால் பாதுகாக்கப்படுகிறது. இந்த அரண்மனை 2005 ஆம் ஆண்டில் மாநிலத்தால் ஒரு அருங்காட்சியகமாக மாற்றப்பட்டது.
சக்தன் தம்புரான் அரண்மனையின் முக்கிய கட்டமைப்பில் இரண்டு மாடிக் கட்டிடம் மற்றும் பாரம்பரிய கேரள பாணி நாலுகெட்டு வீடு உள்ளது. உயரமான கூரைகள், கூடுதல் தடிமனான சுவர்கள், விசாலமான அறைகள் மற்றும் நேர்த்தியாக மென்மையாக்கப்பட்ட இத்தாலிய பளிங்குகளால் கட்டப்பட்ட தளங்கள் இந்த அரண்மனையின் கட்டமைப்பு சிறப்புகளில் சில. அரண்மனையின் உட்புறங்கள், அதன் தனித்துவமான கட்டுமானத்தின் காரணமாக நிலவும் வானிலை நிலைமைகளைப் பொருட்படுத்தாமல் வசதியான மற்றும் இனிமையான தங்குமிட நிலைமைகளை வழங்குகின்றன.
நாகராஜன் மற்றும் பிற பாம்பு தெய்வங்கள் போன்ற பாம்பு கடவுள்களை வணங்குவதற்காக கட்டப்பட்ட பாம்பு ஆலயம் சர்ப்ப தோப்பு அல்லது சர்ப்ப காவு ஆகும். இது அரச குடும்பத்திற்கு செழிப்பை ஏற்படுத்தும் என்று நம்பப்பட்டது. பாம்பு கடவுள்களைப் மகிழ்வூட்ட அவ்வப்போது பிரார்த்தனை செய்யவும் பாம்புகளுக்கு பால் ஊற்றும் சடங்கு நேரங்களில் தவிர, இந்த இடங்களில் மனிதர் செல்வது இல்லை.
இந்த பாம்பு தோப்பில் வழிபடும் பாம்பு தெய்வங்கள் நாகராஜன் மற்றும் நாகயாக்சி ஆகும். அவை அரண்மனை தோட்டத்தில் அமைந்துள்ளன. அவை ஏழிலைப்பாலை மரத்தின் கீழ் காணப்படுகின்றன.
மேற்கு தொடர்ச்சி மலையின் சுற்றுச் சூழல் பெரும் பாதிப்புக்கு உள்ளாகும் என இந்திய அரசின் சுற்றுச் சூழல் மற்றும் வன அமைச்சகம் லவாசா நகர கட்டுமானத் திட்டத்திற்கு ஒப்புதல் வழங்க மறுத்தது. லவசா நகரக் கட்டுமானத்தினால் மேற்கு தொடர்ச்சி மலையின் 325 காட்டுயிர்கள் அழிவின் விளிம்பில் உள்ளதாக இயற்கை ஆர்வலர்கள் குற்றம் சாட்டுகின்றனர். 9 மலையை குடையவோ, வெட்டவோ கூடாது, குடியிருப்புகளின் சாக்கடை நீரை மறுசுழற்சி செய்து பயன்படுத்த வேண்டும் போன்ற நிபந்தனைகளுடன் நவம்பர் 2011-இல் லவாசா நகரக் கட்டுமானத்திற்கு நிபந்தனைகளுடன் அனுமதி வழங்கப்பட்டது.
உள்ளூர் மக்களும், மாநில அரசும் லவாசா நகர நிர்வாகம் நில ஆக்கிரமிப்புகளில் ஈடுப்பட்டுள்ளது என குற்றம் சாட்டினர். லவாசா நகர நிர்வாகம் 600 ஹெக்டேர் வேளாண் நிலத்தை உள்ளூர் விவசாயிகளிடமிருந்து கொள்முதல் செய்துள்ளதன் மூலம் அரசுக்கு வரவேண்டிய சொத்து பத்திரத் தாள் முத்திரை வரி ஏமாற்றப்பட்டுள்ளது என மகாராஷ்டிரா மாநில அரசின் சுற்றுப்புறச் சூழல் துறை அறிக்கை வெளியிட்டது. மேலும் லவாசா நிர்வாகம் 141 ஏக்கர் நிலத்தை மாநில அரசிடமிருந்து நீண்டகால குத்தகைக்கு எடுத்துள்ளதுடன், 98 ஹெக்டேர் நிலத்தை அனுமதியின்றி ஆக்கிரமித்துள்ளது.
லவாசா இந்தியாவின் மகாராட்டிரா மாநிலத்தின் புனே மாவட்டத்தின் மேற்கு தொடர்ச்சி மலையில் அமைந்த லவாசா மலையில் உள்ள திட்டமிட்ட ஒரு தனியார் நகரம் ஆகும். லவாசா நகரத்தின் வடிவம் மற்றும் கட்டிடக் கலை நயம் இத்தாலி நாட்டின் போர்டோபினோ நகரம் போன்று கட்டப்பட்டுள்ளது. இத்தாலியின் போர்ட்பினோ நகரத்தின் தெருக்கள் மற்றும் கட்டிடப் பெயர்களே லவாசா நகரத்தின் தெருக்களுக்கும் மற்றும் கட்டிடங்களுக்கும் பெயரிடப்பட்டுள்ளது.
லவாசாவில் 5 நகரங்கள் கட்டத் திட்டமிடப்பட்டது. 2013-இல் இரண்டு நகரங்கள் குடியிருப்புகள் மற்றும் வணிக வளாகங்களுடன் கட்டி முடிக்கப்பட்டுள்ளது. மேலும் 2011-இல் நான்கு தங்கும் விடுதிகள் மற்றும் கடை வீதிகள் கட்டி முடிக்கப்பட்டுள்ளது. மற்றும்
லவாசாவில் துவக்க, நடுநிலை மற்றும் உயர்நிலைப் பள்ளிகள் கட்டிமுடிக்கப்பட்டுள்ளது. இங்கு ஒரு மேலாண்மைக் கல்லூரி செயல்படுகிறது.
மலை மீதுள்ள லவாசா நகரம் 2500 ஏக்கர் பரப்பளவு கொண்டது என்றும், சிலர் 8,000 ஏக்கர் பரப்பளவு கொண்டது என்றும் கூறுகிறார்கள் இந்நகரத்தின் கட்டுமானப் பொறுப்பை இந்துஸ்தான் கட்டுமான நிறுவனம் மேற்கொண்டு வருகிறது. வனத்துறை அனுமதி, சுற்றுச்சூழல் பாதுகாப்பு மற்றும் நிலங்கள் கொள்முதல் மற்றும் நில ஆக்கிரமிப்புகள் போன்ற பல சர்ச்சைகளால் லவாசா நகரத்தின் கட்டுமானம் இன்றளவும் முற்றுப் பெறவில்லை.
இந்தியாவின் முதல் தனியார் மலைவாழிட நகரமான லவாசா நகரம் விளங்குகிறது. இத்தனியார் நகரத்தை அஜித் குலாப்சந்த் நிறுவனம் கட்டுமானத்தில் ஈடுபட்டுள்ளது. இத்தாலி நாட்டின் மலைவாழிட நகரமான போர்ட்பினோ மாதிரியாகக் கொண்டு லவாசா நகரம் வடிவமைக்கப்பட்டுள்ளது.
2011-ஆம் ஆண்டின் இறுதியில் இந்த ஆணை திரும்பப் பெறப்பட்டது. லவாசா நகரக் கட்டுமான திட்டத்தின் பரப்பளவு சுருக்கப்பட்டது. லவாசா நகர திட்டத்திற்கான மூலதனம் பெறுவதற்கு பங்குச் சந்தையில் பங்குகளை வெளியிடும் திட்டமும் கைவிடப்பட்டது.
லவாசா தனியார் மலை நகரத்தில் கோல்ப், டென்னீஸ் மற்றும் கால்பந்து விளையாட்டு திடல்கள் உள்ளது. மேலும் லவாசா மலையில் நீர் சறுக்கு விளையாட்டு வசதிகள் உள்ளது.
2010-ஆம் ஆண்டின் இறுதியில் இந்திய அரசின் சுற்றுச் சூழல் மற்றும் வனத்துறை அமைச்சகம், சுற்றுச் சூழலுக்கு தீங்கான லவாசா நகரத்தின் கட்டுமான திட்டத்தை நிறுத்த ஆணையிட்டது.
உடல் நலத்திற்கும், உடல் கட்டுக்கோப்பை வளர்ப்பதற்கும் 200 ஏக்கர் பரப்பில் ஒரு மையமும் மற்றும் மூலிகைச் செடிகளை வளர்ப்பதற்கான தோட்டமும் நிறுவப்பட்டுள்ளது.
மேற்கு தொடர்ச்சி மலையில் உள்ள முன்சி பள்ளத்தாக்கில் அமைந்த லவாசா நகரம், புனே நகரத்திலிருந்து 60 கிலோ மீட்டர் தொலைவில் உள்ளது.
மூன்றாம் எட்வர்டு என்பவர், இரண்டாம் எட்வர்டின் மகன் ஆவார். இவர் தனது 14வது வயதில், பிப்ரவரி முதலாம் நாள் அரசப்பதவி ஏற்றார். அவருக்குப் பின் இங்கிலாந்து நாட்டை ஆட்சிபுரிந்தவர். இவர் சுகாட்லாந்தின் மீது படையெடுத்துச் சென்றாலும், அந்நாட்டு மக்களின் விடுதலை உணர்ச்சியை இவரால் முற்றிலும் ஒடுக்க முடியவில்லை. இவர் பிரெஞ்சு முடியரசுக்கு உரிமைக் கொண்டாடி, ஐரோப்பிய வரலாற்றில் 'நூறாண்டுப் போர்' என வழங்கும் போரைத் தொடங்கினார். ஆங்கலேயர், கிரெசி என்னும் இடத்தில் பிரெஞ்சுக்காரரை வெற்றி அடைந்தனர். ஆயினும் நீடித்து நடந்த இப்போரினால், ஆங்கிலேயர் தளர்ச்சி அடைந்து, அந்த போரிலிருந்து விலகிக் கொண்டனர். அதனால் கைப்பற்றிய பல பகுதிகளையும், கைவிட்டனர். இம்மன்னர் தம் ஆட்சியின் பிற்பகுதியில், பல முறை தம் நாடாளுமன்றத்திடம் பிணங்கி, அதன் ஆதரவை இழந்தார்.
இரண்டாம் எட்வர்டு இங்கிலாந்தின் முதலாம் எட்வர்டின் மகனாவார். 1307 ஆம் ஆண்டு தந்தை இறந்ததும் மன்னர் ஆனார். மன்னர் ஆகுமுன் 'வேல்சு இளவரசர்' என்னும் பட்டம், இவருடைய தந்தையால், இவருக்கு 1301 ஆம் ஆண்டு வழங்கப்பட்டது. இவரே முதன் முதல் இப்பட்டம் பெற்றவர் என்பது வரலாற்றுக் குறிப்பாகும். இவர் ஆட்சித் திறமையற்றவர். இவரால் சுகாட்லாந்து மக்களை அடக்க முடியவில்லை. 1314 ஆம் ஆண்டு அந்நாட்டினர் பானக்பான் போரில் வெற்றி பெற்றுத் தம் விடுதலையைத் திரும்பிப் பெற்றனர். 1327 ஆம் ஆண்டு நாடாளுமன்றம், இவரை அரசப் பதவியிலிருந்து நீக்கி, இவர் மகன் எட்வர்டை அரசனாக்கிற்று. பிறகு தம் அரசியின், காதலன் மார்ட்டிமரால் கொலையுண்டார்.
எட்வர்டு என்பது ஆங்கில இயற்பெயர்களுள் ஒன்றாகும். இப்பெயரானது, பண்டைய ஆங்கிலச் சொல்லில் இருந்து தோன்றியதாகக் கருதுகின்றனர். இதன் பொருள், செல்வம், வளம், நல்வாய்ப்பு, காவலன், பாதுகாப்போன் என்பனவாகும். இப்பெயர் பலநபர்களைக் குறித்தாலும், குறிப்பாக, இங்கிலாந்தை பல்வேறு காலங்களில் ஆண்ட எட்டு மன்னர்களையேக் குறிக்கின்றது.
இவரை எகிப்தின மம்லுக் சுல்தானகத்தார் பதவியிலிருந்து விரட்டியடித்ததன் மூலம் அய்யூப்பிய வம்சத்தின் ஆட்சி எகிப்தில் மட்டும் முடிவுற்றது. 1260-இல் மங்கோலியர்கள், அய்யூப்பிய வம்சத்தின் கீழிருந்த சிரியாவின் பண்டைய அலெப்போ நகரத்தையும் பிற பகுதிகளை கைப்பற்ற்றினர். பின்னர் எகிப்திய மம்லுக் சுல்தானகப் படைகள் மங்கோலியர்களை விரட்டியடித்தது. அய்யூப்பிய வம்சத்தின் இறுதி சுல்தான் 1341 வரை ஹமா எனும் சிறு பகுதியை மட்டும் ஆண்டார். அய்யூப்பிய வம்ச ஆட்சியில் பெருநகரங்களில் இசுலாமிய கல்விக்கூடங்களான மதராச்சாக்கள் அதிகமாக நிறுவப்பட்டது.